
ROMÂNIA

     Nr.2403/17.09.2020                                                                                            
Raport specialitate
privind punerea la dispozitia proiectului „Sistem informational pentru managementul integrat al apelor-etapa II” dezvoltat de catre Administratia Nationala „ Apele Romane” a terenului pentru constructia/extinderea/reabilitarea noilor investitii aferente acestuia.

            Prin adresa nr.16169/MAN din 09.09.2020 inaintata de catre Administratia Nationala “Apele Romane”, inregistrata la Primaria comunei Ardusat sub nr.2364 din 15.09.2020 prin care se solicita implementarea unui sistem de avertizare-alarmare care are in vedere reducerea riscului tehnic si cresterea rezilientei populatiei aflata in zonele inundabile din aval de 89 de baraje importante ale ANAR.
În conformitate cu Ordinul Nr. 1.422 din 16 mai 2012/MMP si art.29., alin.1, din Legea 107/1996 cu modificarile si completarile ulterioare precum si de prevederile Ghidului Solicitantului AXA 5 POIM
Nr. 192 din 2 august 2012/MAI se introduce REGULAMENTUL privind gestionarea situațiilor de urgenta generate de inundații, fenomene meteorologice periculoase, accidente la construcții hidrotehnice, poluări accidentale pe cursurile de apa si poluări marine in zona costiera, care la ART. 5 prevede ca ANAR asigura: Managementul situațiilor de urgență generate de inundații, fenomene meteorologice periculoase, accidente la construcții hidrotehnice și poluări accidentale se realizează prin măsuri preventive, operative de intervenție și de reabilitare, care constau în identificarea, înregistrarea și evaluarea tipurilor de risc și a factorilor determinanți ai acestora, înștiințarea factorilor interesați, avertizarea, alarmarea, evacuarea și adăpostirea populației și animalelor.. 

De asemenea, ART.7 prevede: Deținătorii, cu orice titlu, de baraje și de alte construcții hidrotehnice a căror avariere sau distrugere poate pune în pericol populația şi bunurile sale materiale, obiectivele sociale și capacitățile productive sau poate aduce prejudicii mediului ambiant, sunt obligați să le întrețină, să le repare și să le exploateze corespunzător, să instaleze sisteme de avertizare-alarmare a populației în localitățile situate în aval de baraje, să asigure în caz de pericol iminent alarmarea populației din zona de risc create.
Sistemul de alarmare din localitatea Arieşu de Câmp, județul Maramures va cuprinde sirene electronice cu puteri cuprinse între 118 dBA/30m și 131 dBA/30m instalate pe domeniul public al statului (școli, sediul primăriei, dispensare, cămine culturale, baze tehnice ale autorităților locale, stadioane, etc) conform anexei de poziționare atașată prezentului memoriu tehnic. Astfel, pe construcția existentă /terenul, stabilit prin acordul de instalare, urmează să se monteze un pilonet de 3m înălțime / stâlp cu zabrele tip gsm cu înălțimea cuprinsă între 10 și 30m, care va susține sirena electronică de putere acustica 118-131 dBA/30m, paratrăsnetul și fiderii aferenți. 
Sirena electronică asigură următoarele funcțiuni: - operare locală și prin telecomandă; - difuzarea de anunțuri verbale transmise în direct și preînregistrate; - difuzarea mai multor semnale diferite de alarmare; - posibilitatea întreruperii unui semnal de sirenă în curs (reset)

Funcționarea sistemului de alarmare este următoarea: 

• Informații privind starea barajului sunt transmise la dispecerul de la SGA Maramures unde sunt procesate şi generează pragurile de atenție; 

• Dispecerul SGA Maramures transmite pe canale de comunicații rapide date privind pragurile la ISU Maramures; 

• ISU Maramures ia măsurile necesare pentru activarea sirenelor.

Față de cele prezentate mai sus, propun inițierea si adoptarea  în ședința Consiliului local a Proiectului de hotărâre privind punerea la dispozitia proiectului „Sistem informational pentru managementul integrat al apelor-etapa II” dezvoltat de catre Administratia Nationala „ Apele Romane” a terenului pentru constructia/extinderea/reabilitarea noilor investitii aferente acestuia.
Viceprimar,

                                                          Daniel-Sorin Les

